Posibil accident aviatic în pădurea Buhoci din județul Bacău. Elicopterul SMURD întrerupe căutările până la primirea de noi date.
Un avion de mici dimensiuni s-a prăbuşit, luni, în pădurea Buhoci, din judeţul Bacău. Încă nu se ştie nimic despre starea pilotului. Ministerul Apărării Naționale (MapN) a ţinut să precize, în legătură cu incidentul aviatic aflat în cercetare la Bacău, că nu este vorba despre o aeronavă militară.
Coordonatorul SMURD Iaşi, Diana Cimpoeşu, a declarat că, după mai bine de două ore de căutări, echipajul elicopterului se reîntoarce la bază din cauza întunericului. Ea a precizat că nu se mai poate efectua căutarea aeriană cu acest tip de aparat de zbor, potrivit AGERPRES."Pompierii băcăuani au fost solicitați să intervină în pădurea din zona localității Buhoci în urma unui apel care anunță un posibil accident aviatic în care a fost implicat un aparat de zbor de mici dimensiuni.Imediat, spre locul indicat s-a deplasat o autospecială de stingere cu apă și spumă, o autospecială de primă intervenție și comandă, o autospecială de descarcerare și o ambulanţă SMURD.De asemenea, a fost anuțat Inspectoratul de Jandarmi Județean Bacău, Inspectoratul de Poliție Județean Bacău, Serviciul de Ambulanță Județean Bacău, Salvamont Bacău și elicopterul SMURD Iași, care a survolat zona până la lăsarea întunericului.Totodată, s-a luat măsura alertării serviciilor pentru situații de urgență a comunelor Ungureni, Tamaș, Buhoci, Traian și Gioseni, pentru a aloca forțe, în vederea efectuării de căutări pe arii extinse.La misiune au participat 43 de lucrători ai MAI și 35 de voluntari (reprezentanți ai Direcției Silvice Bacău și ai Serviciilor Voluntare).Începând cu ora 20:25 acțiunea de căutare s-a încheiat. În urma analizei efectuate, având în vedere faptul că semnalul sistemului de alertare nu s-a repetat, căutarea se va relua în momentul în care vom primi noi date," a transmis, luni seară, ISU Bacău.Știre inițialăPompierii băcăuani au fost solicitați să intervină în pădurea din zona localității Buhoci în urma unui apel care anunță un posibil accident aviatic în care a fost implicat un aparat de zbor de mici dimensiuni."Spre locul indicat se deplasează o autospecială de stingere cu apă şi spumă, o autospecială de primă intervenţie şi comandă, o autospecială de descarcerare şi un SMURD", anunţă Inspectoratul pentru Situații de Urgență (ISU Bacău).Inspectoratul de Poliție Județean (IPJ) Bacău a transmis, de asemenea, că, în după-amiaza zilei de luni, Administraţia Română a Serviciilor de Trafic Aerian (ROMATSA) a anunțat pompierii băcăuani cu privire la un mesaj de alertă de pe costumul unui pilot de avion ultraușor, într-o zonă împădurită de la limita comunelor Buhoci și Ungureni."În acest moment, polițiștii efectuează căutări, împreună cu echipajele de pompieri", a transmis, luni seară, IPJ Bacău.Ministerul Apărării Naționale (MapN) a ţinut să precize, în legătură cu incidentul aviatic aflat în cercetare la Bacău, că nu este vorba despre o aeronavă militară.